**ANNONSE FJELLTURER 2017**

Også i år arrangerer Hodr to fjellturer. Den ene blir fastboende på Smuksjøseter Fjellstue, 1130 m.o.h på Høvringen, med Rondane Nasjonalpark som nærmeste nabo. Den andre blir fra hytte til hytte i Jotunheimen. Siden vi ikke har alle transportkostnadene og detaljer på plass enda, kan det bli små justeringer i de angitte prisene. Transporten vil foregå med tog/buss/taxi. Mer detaljerte opplysninger kommer etterhvert til de påmeldte. Påmeldingsfrist er tirsdag 02.05.17 for begge turene. Hvis det ikke blir nok fulltegnet vil vi annonsere utover Hodrs medlemsliste.

Påmelding til Tiril Andersen på e-post [tiril.andersen@broadpark.no](mailto:tiril.andersen@broadpark.no),

tlf. 916 90 664.

Foreløpig informasjon er som følger:

**Smuksjøseter Fjellstue:** onsdag 02.08 – søndag 06.08 2017.

Felles transport fra Oslo med tog til Otta og taxi videre til Smuksjøseter.

Pris blir ca. 3700,- for deltagere og 2500,- for ledsagere. Studenter går gratis. Dere vil bo på dobbeltrom, og det er ikke noe problem å ha med hund.

**Hytte-til-hytte-tur i Jotunheimen:** mandag 31.07 - søndag 06.08 2017.

Mandag: Tog til Otta. Buss til Sognefjellshytta, 1410 moh (privat).

Tirsdag: Sognefjellshytta - Skogadalsbøen, 830 moh. DNT-hytte. 13 km/5 t.

Onsdag: Skogadalsbøen - Leirvassbu, 1400 moh. Privat hytte. 18,5 km/6 t.

Torsdag: Leirvassbu - Olavsbu, 1440 moh. Selvbetjent. 10,5 km/3,5 t.

Fredag: Olavsbu – Gjendebu, 995 moh. DNT-hytte. 15,5 km/5,5 t.

Lørdag: Gjendebu – Fondsbu, 1060 moh. DNT-hytte. 15,8 km/5,5 t.

Søndag: Hjemreise med buss, Fondsbu - Tyinkrysset – Fagernes – Oslo.

Pris for hytte-til-hyttetur blir ca. 4300,- for deltagere og 2900,- for ledsagere. Studenter går gratis.

Alle tidene er DNTs oppsett og beregnet ut fra effektiv gange uten pauser. Vi må gjerne legge til litt, og vi skal kose oss med rast og mat underveis.

Vi håper dette vil bli et bra tilbud både for de som ønsker en lettere tur og for de som vil slite litt mer. Bilder og omtale av tidligere fjellturer kan du finne på [www.123hjemmeside.no/hodr](http://www.123hjemmeside.no/hodr).